**EGÉSZSÉGÜGYI FELADAT ELLÁTÁSI MEGÁLLAPODÁS**

Védőnői feladatok ellátására

mely létrejött

**Köveskál Község Önkormányzata** (8274 Köveskál, Fő u. 10.) képviseletében Dr. Varró Gábor polgármester mint a területi ellátási kötelezettséggel rendelkező Védőnői Szolgálat székhely feladatellátó (a továbbiakban: Feladatellátó)

másrészről

**Balatonhenye Község Önkormányzata** ( 8275 Balatonhenye, Kossuth u. 54.) képviseletében Kovács Csaba Károly polgármester

**Kékkút Község Önkormányzata** (8254 Kékkút, Fő u. 5.) képviseletében Pék László polgármester/módosítást követően Kardosné Csaba Gyöngyi polgármester

**Kővágóörs Község Önkormányzata** (8254 Kővágóörs, Petőfi u. 2.) képviseletében Horváth Dezső polgármester,

**Mindszentkálla Község Önkormányzata** (8282 Mindszentkálla, Petőfi u. 13.) képviseletében Keszler Gyula polgármester/módosítást követően Németh László polgármester

**Monoszló Község Önkormányzata** (8273 Monoszló, Fő u. 40.) képviseletében Simon György polgármester,

**Szentbékkálla Község Önkormányzata** (8281 Szentbékkálla, Kossuth u 11.) képviseletében Molnár Endre polgármester,

mint megbízó (a továbbiakban: Megbízó önkormányzatok) között területi védőnői feladatok ellátására az alábbi feltételekkel:

**Előzmények:** Köveskál Védőnői Szolgálat a többször módosított 1139-4/2005.-I számú jogerős működési engedéllyel 2011. július 15. napjától jelenleg is működik a fent felsorolt települések részvételével. A Védőnői Szolgálat feladat ellátási megállapodással nem rendelkezik, ezért a felek elhatározzák, hogy feladat ellátási megállapodást kötnek az időközbeni változásokra is figyelemmel.

**1**.A területi védőnői feladatok ellátására Védőnői Szolgálatot tartanak fenn a megállapodást kötő felek. A Feladatellátó gondoskodik a Köveskál, Fő u. 10. székhellyel működő területi védőnői szolgálat (OEP kód: 3145, szolgáltató neve: Köveskál, területi védőnői szolgálat FIN kódja: 190097619 a körzethez tartozó települések: Köveskál, Balatonhenye, Kékkút, Kővágóörs, Mindszentkálla, Monoszló, Szentbékkálla, (valamint külön megbízási szerződés alapján, Zánka közigazgatási területén fekvő Egry József Szakgimnáziuma, Szakközépiskolája és Kollégiuma) keretében a védőnői feladatok ellátásáról.

**2.** Feladatellátó önkormányzat a Megbízó önkormányzatoknak, Magyarország helyi önkormányzatairól szóló 2011. évi CLXXXIX. törvény 13. § (1) 4. pontjában, továbbá az egészségügyről szóló 1997. évi CLIV. törvény 152. § (1) bekezdés b) pontjában meghatározott védőnői ellátás feladatait a jelen szerződésben szabályozott feltételekkel átvállalja.

**3.** Megbízó önkormányzatok hozzájárulnak ahhoz, hogy Feladatellátó önkormányzat az egészségbiztosítási alap kezelőjével közvetlen finanszírozási szerződést kössön.

**4.** Feladatellátó vállalja, hogy a védőnői körzethez tartozó településeken, valamint Zánka közigazgatási területén fekvő Egry József Szakgimnáziuma, Szakközépiskolája és Kollégiuma oktatási intézményben, az eddigiekben kialakult ellátási szinten – az egészségbiztosítási finanszírozás erejéig – a területi védőnői ellátását biztosítja. A finanszírozás összegéből elsősorban a védőnő személyi juttatásait, másodsorban a közüzemi díjakat fedezi. Amennyiben a finanszírozott összeg nem elegendő úgy a különbözetet a Megbízó önkormányzatok és Feladatellátó önkormányzat lakosságszám arányosan (előző év december 31. állapot) viselik.

Amennyiben többlet jelentkezik, úgy azt szintén lakosságszám arányosan, a tanácsadó helyiségek (Köveskál, Kővágóörs) alapfelszerelésének beszerzésére illetve azok pótlására, javítására, karbantartási munkák elvégzésére, közmű költségekre (fűtés, világítás, víz és csatornadíj, telefon) használják fel.

**5.** Amennyiben a működés során olyan többletkiadás jelentkezik, amely előre nem tervezhető, és az OEP finanszírozás nem nyújt rá fedezetet, azt a Megbízó önkormányzatok és Feladatellátó önkormányzat lakosságszám arányosan viselik.

**6.** A területi védőnői szolgálat részére 3 telephelyet működtet:

1. sz. telephely: 8274 Köveskál, Fő u. 23. ellátási körzete: Köveskál, Mindszentkálla, Szentbékkálla, Balatonhenye, Monoszló közigazgatási területe, Közös Fenntartású Napköziotthonos Óvoda, Köveskál

2. sz. telephely: 8254 Kővágóörs, Petőfi S. u. 2. ellátási körzete: Kővágóörs, Kékkút közigazgatási területe, Kővágóörsi Napköziotthonos Óvoda, Kővágóörs

3. sz. telephely: 8250 Zánka, ellátási körzete:Pápai Szakképzési Centrum, Egry József Szakgimnáziuma, Szakközépiskolája és Kollégiuma

**7**. A tanácsadó helyiségek berendezési és felszerelési tárgyait Köveskál ellátási körzetben Köveskál Község Önkormányzata, Kővágóörs ellátási körzetben Kővágóörs Község Önkormányzata Zánka ellátási körzetben megbízási szerződés alapján az Oxyteam Országos Sportmentőszolgálat Egészségügyi Szolgáltató KFT. külön-külön biztosítja.

**8.** A tanácsadó helyiségek működési kiadásait a Köveskáli és Kővágóörsi telephelyen Köveskál Község Önkormányzata, a Zánkai telephelyen külön szerződés alapján az Oxyteam Országos Sportmentőszolgálat Egészségügyi Szolgáltató KFT biztosítja.

**9.** A Kővágóörsi Önkormányzatnál felmerült működési költségeket Kővágóörs Község Önkormányzata továbbszámlázza Köveskál Község Önkormányzatának, aki azt teljesítési határidőben Kővágóörs Önkormányzata részére megtéríti.

**10.** A területi védőnői ellátás költségeinek felhasználását évente egy alkalommal a polgármesterek értékelik, melyről képviselő-testületeiknek beszámolnak.

**11.** A védőnővel kapcsolatos munkáltatói jogkör gyakorlása a közalkalmazottak jogállásáról szóló 1992. évi XXXIII. tv. 83/A. § (1) bekezdésében foglaltak alapján történik, mely jogokat Köveskál Község Önkormányzatának Képviselő-testülete, az egyéb munkáltatói jogköröket pedig Köveskál Község Polgármestere gyakorolja. A Megbízó önkormányzatok képviselő-testületei véleményezési jogot gyakorolnak a védőnő kinevezése, felmentése, ellene fegyelmi eljárás megindítása és fegyelmi büntetés kiszabása esetén.

**12.** A védőnő helyettesítéséről a területi védőnői szolgálat teljes területén Köveskál Község Polgármestere gondoskodik.

**13.** A területi védőnői szolgálat működtetésével kapcsolatos pénzügyi és adminisztratív feladatokat, a rendszeres és folyamatos kapcsolattartást a Kővágóörsi Közös Önkormányzati Hivatal látja el térítésmentesen.

**14**. A feladat ellátási szerződés a naptári év utolsó napjával – december 31-i hatállyal – mondható fel, melyről szóló minősített többséggel meghozott képviselő-testületi határozatot 3 hónappal korábban – szeptember 30-ig – kell meghozni, s az Önkormányzatok képviselő-testületeivel közölni.

**15.** Szerződő felek jelen feladat ellátási szerződésből eredő vitás kérdéseiket tárgyalásos úton egyeztetéssel kívánják rendezni, melynek eredménytelensége esetén a jogvitában a Tapolcai Járásbíróság kizárólagos illetékességében állapodnak meg.

A feladat ellátási szerződést

Köveskál Község Önkormányzatának Képviselő-testülete 89/2016.(XI.25.) határozatával,

Balatonhenye Község Önkormányzatának Képviselő-testülete 80/2016.(XI.28.) határozatával,

Kékkút Község Önkormányzatának Képviselő-testülete 73/2016.(XI.29.) határozatával,

Kővágóörs Község Önkormányzatának Képviselő-testülete 73/2016.(XII.01.)határozatával jóváhagyta.

Mindszentkálla Község Önkormányzatának Képviselő-testülete 100/2016.(XI.23.)határozatával jóváhagyta.

Monoszló Község Önkormányzatának Képviselő-testülete 74/2016.(XI.30.)határozatával jóváhagyta.

Szentbékkálla Község Önkormányzatának Képviselő-testülete 67/2016.(XII.01.)határozatával jóváhagyta.

A feladat ellátási szerződés módosítását

Köveskál Község Önkormányzatának Képviselő-testülete …/2018.(…….) határozatával,

Balatonhenye Község Önkormányzatának Képviselő-testülete …/2018.(…...) határozatával,

Kékkút Község Önkormányzatának Képviselő-testülete …/2018.(…...) határozatával,

Kővágóörs Község Önkormányzatának Képviselő-testülete …/2018.(…...)határozatával,

Mindszentkálla Község Önkormányzatának Képviselő-testülete …../2018.(…..)határozatával,

Monoszló Község Önkormányzatának Képviselő-testülete …/2018.(…..)határozatával,

Szentbékkálla Község Önkormányzatának Képviselő-testülete …/2018.(…..)határozatával jóváhagyta.

Záradék

Jelen megállapodás a Képviselő-testületek jóváhagyását követően a jogerős működési engedély kiadásával válik hatályossá.

Köveskál, 2018.

|  |  |
| --- | --- |
| KöveskálKözség Önkormányzata | Dr. Varró Gáborpolgármester |
| Balatonhenye Község Önkormányzata | Kovács Csaba Károlypolgármester |
| Kékkút Község Önkormányzata |  Kardosné Csaba Gyöngyi polgármester |
| KővágóörsKözség Önkormányzata | Horváth Dezsőpolgármester |

|  |  |
| --- | --- |
| MindszentkállaKözség Önkormányzata | Németh Lászlópolgármester |

 Monoszló Simon György

 Község Önkormányzata polgármester

 Szentbékkálla Molnár Endre

 Község Önkormányzata polgármester